Nu må det være nok! Jeg skriver dette i ren frustration over et helt igennem inkompetent TDC. Jeg har aldrig oplevet noget lignende!

Min sag i korte træk:
December 2012: Jeg ringer og tilmelder min TDC regning til PBS betaling. Pigen (inkompetent medarb. nr. 1) jeg talte med i telefonen siger " Super, det er ordnet - det skal du ikke tænke på længere".
Efter samtalen går det op for mig, at jeg ikke har givet hende hverken mit kontonummer eller kortnummer... Så jeg ringer op igen dagen efter, får fat i en anden pige (inkompetent medarb. nr. 2) og jeg bliver ganske rigtig spurgt om mit kontonummer og hun siger så, at det nu er ordnet.

Marts 2013:
Mit telefonnummer bliver lukket ned fra den ene dag til den anden.
Der står "ingen tjeneste" oppe øverst på skærmen og jeg ringer undrende til TDC.
Jeg får fat i en gut (inkompetent medarb. nr. 3), som siger at jeg har 1 ubetalt regning som er 3 måneder gammel og mit nummer derfor er blevet lukket.
Jeg fortæller ham flinkt, at der må være sket en fejl i og med at jeg kan se på netbank at jeg har betalt de sidste 3 måneder og jeg oveni købet har tilmeldt mig PBS. Han siger så, at han godt kan se jeg har betalt for februar og marts - men ikke januar... Han forklarer mig så, at når man tilmelder sig PBS gælder det først for efterfølgende måned. Noget jeg føler jeg burde være blevet informeret om af "inkompetent medarb. nr. 2"...
Jeg aftaler så med ham gutten (inkompetent medarb. nr. 3) at jeg sender ham en mail med oplysninger fra mit netbank og han sagde så at han ville få styr på det. Han gør mig opmærksom på, at mit telefonnummer vil blive videregivet, hvis ikke det bliver ordnet inden 18. april. (Vi snakker en regning på 425,-).
14 dage og 4 mails efter har jeg stadig ikke hørt en LYD fra ham - i mellemtiden har jeg brugt min arbejdstelefon.
Jeg ringer op til TDC's kundeservice for 4. gang - denne gang for at betale min regning (hvilket jeg ikke kan gøre på tdc.dk eftersom mit abonnement er lukket).
Jeg får så fat på en ny gut, der fortæller mig at han intet kan gøre i og med min sag er overgået til TDC's INKASSO afdeling.
Jeg ringer dagen efter til TDC's inkasso afdeling som fortæller mig at sagen er videregivet til eksternt advokatbureau! ARE YOU F..... KIDDING ME!?
Jeg har været i dialog med dem hele tiden (eller envejskommunikation ville jeg nok kalde det) og det er dem som ikke følger op eller svarer på mine henvendelser og så videregiver de gudhjælpemig sagen til et ekstern bureau. Magen til idioter!
Jeg ringer så til de eksterne advokater og forklarer sagen. De siger så, at jeg skal lave en indsigelse til TDC, da de godt kan se at dette ikke er min fejl. 
Jeg ringer så til TDC for 5. gang og får at vide at de vil bede en medarbejder ringe mig op. Jeg bliver dagen efter ringet op ad, den umiddelbart eneste kompetente medarbejder hos TDC, en pige ved navn Sandy, som godt kan forstå mig og at hvis jeg kan fremvise disse mails til "inkompetent medarb. nr. 3" så skal diverse gebyrer selvfølgelig slettes og jeg skal have mit telefonnummer igen. 
Hun siger, at jeg skal tage kontakt til det eksterne advokatselskab igen og skrive indsigelsen til dem samt vedhæftede dokumenter af min mail"dialog". 
Dette gjorde jeg så i fredags, og fik af vide at jeg nok først ville få svar ugen efter.
Der var det d. 17. april. Altså dagen inden mit telefonnummer ville blive videregivet.
Derfor ringer jeg ind til TDC for at forklare dem situationen. Her får jeg så fat i en 3. gut (inkompetent medarb. nr. 4) som forsikrer mig om, at mit telefonnummer vil blive lagt over i en "venteboks" i 3 måneder. Jeg spurgte ham om han var 100% sikker på dette og han sagde ordret: Ja, jeg kan se det bliver overført til "venteboks" imorgen d. 18. april.
Dagen efter møder jeg en veninde som siger, at hun lige har prøvet at ringe til mig, men at der var en Michael der tog telefonen... Jeg ringer så til mit gamle nummer og finder ud af at en eller anden mand lige har fået dette nummer!! WTF?!
Jeg ringer så til TDC i går og er pissehamrende sur og deres snotdumme medarbejder siger at jeg vil blive ringet op af en ny medarbejder imorgen (altså idag) mellem kl. 9 og 11. Nu er kl. 14:00 og har ikke hørt en lyd fra dem...
Som prikken over i'et har jeg modtaget et brev fra advokatselskabet om et krav på det skyldige beløb.

Hvad fanden er dette for en opførsel TDC ???
Jeg valgte TDC selvom i er et godt stykke over markedsprisen ift. andre selskaber i håb om, at få en god service. Denne service overstiger alt jeg nogensinde har oplevet! Det er så bund useriøst at have sådan nogle klaphatte til, at håndtere jeres kunder. Alt hvad jeg har fået af vide fra dag 1 har været løgn og latin. De aner ikke hvad de taler om, gætter bare på livet løs og sender lorten videre... 
I sidste ende står jeg med advokatkrav på det tredobbelte af hvad min originale regning lød på. En regning som kun er ubetalt pga. jer og jeres uduelige kundeservice! Og når jeg ringer for at betale den, kan det gudhjælpemig ikke engang lade sig gøre?
Jeg føler mig fuldstændig magtesløs. Det eneste jeg har villet fra dag 1, er at betale min regning. I stedet får jeg løgnhistorier og rykkere smidt i hovedet. 

I burde skamme jer! 
Vil anbefale ALLE at holde sig langt væk fra TDC!